一般生物之所以頂唔順呢啲環境，其中一個主因係因為呢啲環境會搞到生物做唔到「由太陽光嗰度攞能量」嘅過程－一般嘅地球植物要做光合作用，而動物就一係食植物、一係食其他動物，極低或者極高溫度、冇水同冇光都會阻礙上述生命過程嘅進行，但嗜極生物好多時都識得直接噉由火山或者輻射等嘅來源嚟攞佢哋生存要用嘅能量，呢點令到佢哋能夠喺冇水或者不見天日嘅地方生存。